Maia Sandu, mesaj după măcelul de la Moscova. Ce a transmis președintele Republicii Moldova
- Nicolae Comănescu
- 23 martie 2024, 13:33
Maia Sandu, președintele Republicii Moldova, s-a numărat printre șefii de state, care au transmis mesaje legate de tragedia petrecută la Moscova. Acolo unde un atentat terorist a provocat peste 100 de morți și zeci de răniți. Bilanțul schimbându-se în rău de la oră la oră.
"Condoleanțe tuturor familiilor celor decedați în atacul terorist de la Moscova. Moldova condamnă terorismul și orice act de violență împotriva civililor, a oamenilor nevinovați. Conform datelor colectate peste noapte de Ministerul Afacerilor Externe, printre victime nu sunt cetățeni moldoveni. Suntem alături de cei răniți și de toți care au pierdut pe cineva drag în atac", a scris pe Facebook, liderul de la Chișinău.
Mesajul transmis de Maia Sandu, după atentatul de la Moscova
De asemenea, vicepremierul Mihai Popșoi, ministru al Afacerilor Externe a declarat că atacul terorist de la Moscova, care a luat multe vieți nevinovate, este de condamnat.
"Terorismul nu poate fi justificat. Inimile noastre sunt alături de victime și de familiile acestora", a spus Mihai Popoșoi.
Vladimir Putin a avut o primă reacție după atacul terorist soldat cu 60 de victime, dintr-o sală de spectacole din Moscova. Reales de curând, dictatorul de la Kremlin a mulțumit autorităților pentru intervenție.
Forțele speciale rusești au intervenit cu întârziere în cazul atacului de la Crocus City Hall, după aproximativ o oră de la primele împușcături. Acest lucur a fost relatat inclusiv pe conturile Telegram apropiate serviciilor secrete. Iar acest lucru a ridicat o serie de semne de întrebare în legătură cu implicarea Kremlinului.
Reacția avută de Vladimir Putin
Liderul de la Kremlin a fost pus la curent în timp real cu evoluția situației din sala de spectacol. În atacul terorist din Rusia au murit 80 de persoane, iar alte 115 au fost rănite.
Vladimir Putin le-ar fi urat însănătoşire grabnică tuturor celor răniţi şi ar fi mulţumit personalului medical, conform vicepremierului Federaţiei Ruse, Tatiana Golikova, informează agenţia TASS.